Han var sønn av sognepresten i Lesja, Peder Alstrup Jordhøy (død 1820), og Sophie Amalie Nielsdatter Brandt. Etter å ha vært handelsbetjent tok han kjøpmannseksamen i 1822, og i 1826 norsk juridisk eksamen. Deretter var han fullmektig hos prokurator Delphin og hos fogden i Østerdalen, før han i 1831 flyttet til Christiania for å skrive bøker. I 1832 ble han utnevnt til underrettsprokurator i Romsdals amt, med bolig i Aukra.